สวัสดีค่ะ พอดีหนูมีอาการท้องเสียทุกๆ2-3วัน ทั้งที่ทานอาหารที่บ้านทำ คนในบ้านไม่มีใครเป็น มีแต่หนูท้องเสียคนเดียว อาการคือจะท้องเสีย1-2วัน หลังจากนั้นจะไม่ถ่ายเลยอีก2-3วันก็จะท้องเสียอีก บางครั้งมีเลือดปน ไม่มีไข้ แบบนี้เข้าข่ายเป็นโรคอะไรและต้องรีบไปพบแพทย์ไหมค่ะ
สวัสดีค่ะ การถ่ายเหลวนั้นอาจเกิดจาก-อาหารเป็นพิษ มีการติดเชื้อในทางเดินอาหารจากอาหารที่รับประทานเข้าไปมีเชื้อโรคปนอยู่ เป็นโรคที่สามารถหายได้เองถ้าเป็นไม่รุนแรง มักเป็นแบบเฉียบพลันคือมีอาการมาภายใน 1-3 วัน และควรหายไปภายในไม่เกิน 1 อาทิตย์ อาจมาด้วยอาการถ่ายเหลว ปวดท้องแบบบิดๆ มีไข้ ร่วมกับคลื่นไส้ อาเจียนกินได้น้อย-ลำไส้อักเสบ จะเด่นเรื่องการขับถ่ายที่ผิดปกติ-กระเพาะอาหารอักเสบ คลื่นไส้ แสบร้อนท้องได้ แต่ไม่ค่อยทำให้ท้องเสีย-ลำไส้แปรปรวน มักเป็นเรื้อรังมากกว่า 1 เดือน โดยมีพฤติกรรมการขับถ่ายที่เปลี่ยนแปลงไป เช่นท้องเสียหรือท้องผูกเป็นพักๆการมีเลือดปน หากปนออกมาเนื่องจากถ่ายมาก อาจเกิดจากบาดแผลบริเวณทวารหนัก หรือมีริดสีดวงทวารควรไปพบแพทย์เพื่อตรวจอุจจาระเพิ่มเติม หากมีอาการถ่ายเหลวมาก อาเจียนมาก ไข้สูง ดื่มน้ำได้น้อย มีอาการขาดน้ำเช่นอ่อนเพลีย ปากแห้ง ซึมลง ควรรีบไปการดูแลตัวเองเบื้องต้น ดื่มน้ำมากๆ พักผ่อน รับประทานผงเกลือแร่ละลายน้ำ รับประทานอาหารอ่อนๆและสุกสะอาด